РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-28/24

Датум: 5. јун 2024. године

На основу члана 39. став (2) тачка 33) Закона о локалној самоуправи („Службени гласник Републике Српске“, број: 97/16, 36/19 и 61/21), члана 39. став (2) тачка 36) Статута Града Бијељина („Службени гласник Града Бијељина“, број: 9/17) и члана 1. и 20. став 2. Одлуке о усклађивању правне форме организовања ЈП „Семберија и Мајевица“ д.о.о. Бијељина („Службени гласник Града Бијељина“, број: 8/24) у поступку утврђивања разрјешења дужности чланова Управног одбора Јавног информативног и издавачког предузећа „Семберија и Мајевица“ Бијељина, Скупштина Града Бијељина на 28. сједници одржаној дана 5. јуна 2024. године, д о н и ј е л а је

**Р Ј Е Ш Е Њ Е**

**О УТВРЂИВАЊУ РАЗРЈЕШЕЊА ДУЖНОСТИ** ЧЛАНОВА **УПРАВНОГ ОДБОРА ЈАВНОГ ИНФОРМАТИВНОГ И ИЗДАВАЧКОГ ПРЕДУЗЕЋА**

**„СЕМБЕРИЈА И МАЈЕВИЦА“ БИЈЕЉИНА**

1. Утврђује се да су Азра Ћосић, Петра Стојановић и Тања Бошњаковић, из Бијељине, разријешени дужности чланова Управног одбора Јавног информативног и издавачког предузећа „Семберија и Мајевица“ Бијељина са даном 13.04.2024. године.

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 33. Закона о локалној самоуправи („Службени гласник Републике Српске“, број: 97/16 и 36/19) прописано је да Скупштина именује и разрјешава директора и управни одбор установе чији је оснивач или суоснивач јединица локалне самоуправе, у складу са законом док је одредбом члана 39. став 2. тачка 36. Статута Града Бијељина („Службени гласник Града Бијељина“, број: 9/17) прописано да Скупштина града именује и разрјешава директора и управни одбор установе чији је Град оснивач или суоснивач.

Одредбом члана 1. Одлуке о усклађивању правне форме организовања ЈП „Семберија и Мајевица“ д.о.о. Бијељина („Службени гласник Града Бијељина“, број: 8/24) је прописано да се овом Одлуком врши усклађивање правне форме организовања Јавног информативног и издавачког предузећа „Семберија и Мајевица” са п.о. Бијељина, са сједиштем у Бијељини, ул. Атинска бр. 2, те усклађивање оснивачког акта, пословног имена, дјелатности и упис основног капитала друштва, у складу са одредбама Закона о јавним предузећима („Сл. гласник РС“ бр. 75/04 и 78/11), Закона о систему јавних служби („Сл. гласник РС“ бр. 68/07 и 44/16) и Закона о привредним друштвима Републике Српске („Сл. гласник РС“ бр. 127/08, 58/09, 100/11, 67/13, 100/17 и 82/19), док је чланом 20. став 2. исте Одлуке прописано да ступањем на снагу ове Одлуке престаје мандат члановима Управног одбора Јавног информативног и издавачког предузећа „СЕМБЕРИЈА И МАЈЕВИЦА“ Бијељина, који су именовани Рјешењем Скупштине Града Бијељина, број: 01-111-27/20 од 29.07.2020. године и број: 01-111-66/20 од 10.09.2020. године.

Имајући у виду чињеницу да су Азра Ћосић и Петра Стојановић именоване Рјешењем Скупштине Града Бијељина, број: 01-111-27/20 од 29.07.2020. године, а да је Тања Бошњаковић именована Рјешењем Скупштине Града Бијељина, број: 01-111-66/20 од 10.09.2020. године и да је Одлука о усклађивању правне форме организовања ЈП „Семберија и Мајевица“ д.о.о. Бијељина ступила на снагу дана 13.04.2024. године, то је примјеном наведених одредби одлучено као у диспозитиву.

ПОУКА О ПРАВНОМ ЛИЈЕКУ:

Ово рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

Достављено: П Р Е Д С Ј Е Д Н И К

1. Именованим СКУПШТИНЕ ГРАДА БИЈЕЉИНА

2.Архива

Александар Ђурђевић, с.р.